Ольшанскія могілкі

**О́льшанскія могілкі**, у беларускіх крыніцах часам **Альша́нскія могілкі** () — найбуйнейшыя могілкі ў Празе. Размешчаны ў раёне Жыжкаў (Прага 3), станцыя метро «Жэліўскага» (траса А). Найбуйнейшыя могілкі Чэхіі і адны з найбуйнейшых у Еўропе: на іх пахавана каля 2 мільёнаў чалавек, займаюць плошчу больш за 50 га, даўжыня алей складае 42 км.

## Гісторыя 
Могілкі названы ад колішняй вёскі Ольшаны каля Жыжкава, вядомай з XIV стагоддзя. У 1679 годзе ўладальнікі маёнтка прадалі гораду частку сваіх зямель, каб хаваць тут памерлых ад чумы. Могілкі значна разрасліся і з брацкіх могілак для беднякоў ператварылася ў вельмі прэстыжнае месца, дзе хавалі прадстаўнікоў самых знатных родаў Чэхіі, дзякуючы чаму захавался багатых пахавальняў і раскошных надмагілляў.

## Вядомыя асобы, пахаваныя на могілках 
 ]]
* Бернард Бальцана (1781—1848) — чэшскі матэматык, філосаф і тэолаг.
* Аўгусцін Валошын (1874—1945) — першы прэзідэнт Карпацкай Украіны
* Карал Гаўлічак-Бораўскі (1821—1856) — чэшскі палітычны дзеяч, паэт і публіцыст; адзін з заснавальнікаў чэшскай журналістыкі.
* Радала Гайда (1892—1948) — чэхаславацкі военачальнік і палітычны дзеяч.
* Богуслаў Гаўранек (1893—1978) — чэшскі філолаг-багеміст, славіст.
* Яраслаў Гол (1846—1929) — чэшскі гісторык, паэт.
* Клемент Готвальд (1896—1953) — чэхаславацкі камуніст, лідар КПЧ, прэм’ер-міністр (1946—1948) і прэзідэнт (1948—1953) Чэхаславакіі.
* Аляксандр Драйшак (1818—1869) — чэшскі піяніст і кампазітар.
* Ружана Заткава (1885—1923) — чэшская мастачка і скульптар, якая працавала ў кірунку футурызм.
* Вацлаў Кліцпера (1792—1859) — чэшскі пісьменнік і палітычны дзеяч.
* Ян Колар (1793—1852) — славацкі і чэшскі паэт, ідэолаг панславізму.
* Карал Крамарж (1860—1937) — чэшскі палітычны дзеяч, першы прэм'ер-міністр незалежнай Чэхаславакіі (1918—1919).
* Карал Крэйчык (1851—1901) — чэшскі мастак, графік, ілюстратар і карыкатурыст.
* Вілем Курц (старэйшы) (1847—1902) — чэшскі заолаг, педагог і грамадскі дзеяч.
* Алена Ладава (1925—1992) — мастачка, кніжны ілюстратар, сцэнограф і пісьменніца.
* Радаван Лукаўскі (1919—2008) — акцёр і тэатральны педагог.
* Антанін Махек (1775—1844) — чэшскі мастак-партрэтыст.
* Любар Нідэрле (1865—1944) — чэшскі археолаг, этнограф і гісторык-славіст.
* Іржы Ортэн (1919—1941) — чэшскі паэт.
* Ян Отчанашак (1924—1979) — чэшскі пісьменнік і драматург.
* Ян Палах (1948—1969) — студэнт, які здзейсніў самаспаленне ў знак пратэсту супраць акупацыі Чэхаславакіі войскамі Варшаўскага дагавора.
* Карл Франц Піч (1786—1858) — чэшскі арганіст і кампазітар.
* Карал Постл (1769—1818) — чэшска-аўстрыйскі мастак.
* Карал Сабіна (1813—1877) — чэшскі грамадскі і палітычны дзеяч, пісьменнік і журналіст.
* Францішак Славік (1876—1957) — чэшскі мінералог, геахімік і петрограф, рэктар Карлава ўніверсітэта.
* Антанін Славічак (1870—1910) — чэшскі мастак.
* Ян Сыравы (1888—1970) — камандзір чэхаславацкіх легіёнаў ў Расіі і прэм’ер-міністр Чэхаславакіі.
* Міраслаў Тырш (1832—1884) — прафесар, мастацкі крытык і гісторык, заснавальнік міжнароднай арганізацыі «Сокал».
* Павел Ёзеф Шафарык (1795—1861) — чэшскі і славацкі філолаг, гісторык, паэт; дзеяч нацыянальна-вызваленчага руху.
* Ян Шверма (1901—1944) — Герой ЧССР.
* Францішак Адальф Шуберт (1849—1915) — чэшскі драматург, тэатральны дзеяч, гісторык тэатра.
* Карал Ярамір Эрбен (1811—1870) — чэшскі пісьменнік і збіральнік чэшскага фальклору.
* Ёсеф Юнгман (1773—1847) — чэшскі паэт і філолаг.
* Антанін Янаўшак (1877—1941) — дзеяч чэхаславацкага і сусветнага рабочага руху.

### Беларускія дзеячы 
* Мікалай Вяршынін (1878—1934) — беларускі палітычны і грамадскі дзеяч, консул БНР у Чэхаславакіі. Імя Вяршыніна, праўдападобна, з перасцярогі знікла ў 1950-я гады.
* Васіль Іванавіч Захарка (1877—1943) — беларускі палітычны дзеяч, публіцыст. Прэзідэнт БНР у 1928—1943 гадах.
* Аляксандр Калоша (1905—1985) — беларускі грамадскі дзеяч. Побач пахаваная жонка Вольга Вяршыніна.
* Пётр Антонавіч Крачэўскі (1879—1928) — беларускі палітычны і грамадска-культурны дзеяч. 3-і Старшыня Рады БНР у эміграцыі
* Яўген Аляксандравіч Ляцкі (1868—1942) — беларускі крытык, гісторык літаратуры, даследчык беларускага фальклору.
* Міхаіл Забэйда-Суміцкі (1900—1981) — беларускі спявак, педагог.

## Спасылкі 
* Беларускі пантэон на Альшанскіх могілках у Празе. ФОТА
* Ольшанскія могілкі ў Празе 
* Transcripts of Headstones

Катэгорыя:Могілкі Прагі
Катэгорыя:Нацыянальныя помнікі культуры Чэхіі